laion/Wikipedia-Exotic huggingface dataset:
לואיס אופנדה

איקומה לואיס אופנדה (בצרפתית: Ikoma Loïs Openda; נולד ב-16 בפברואר 2000 בלייז' שבבלגיה) הוא כדורגלן בלגי המשחק בעמדת החלוץ בקבוצת ר.ב. לייפציג ובנבחרת בלגיה. אופנדה הצטרף למחלקת הנוער של סטנדרד לייז' לאחר ששיחק במחלקות הנוער של פטרו אוטי FC ולייז'. בשנת 2015 עבר למחלקת הנוער של קלאב ברוז'. ב-10 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 0–3 על קורטרייק במסגרת ליגת העל הבלגית. בסך הכל ערך אופנדה 20 הופעות ליגה בעונתו הראשונה בקבוצה הבוגרת, והבקיע ארבעה שערים. בעונתו השנייה, שהסתיימה בזכייה באליפות בלגיה, ערך 15 הופעות ליגה, אך לא הבקיע שערים. ב-21 ביולי 2020 הושאל אופנדה לוויטסה ארנהם מליגת העל ההולנדית למשך עונה אחת. הוא ערך 33 הופעות ליגה במשך עונת ההשאלה, בהן הבקיע עשרה שערים. ב-23 ביוני 2021 הוארכה השאלתו בעונה אחת. ביולי 2022 חתם בלאנס, ב-28 באוקטובר 2022 כבש שלושער בניצחון 0-3 נגד טולוז, ב-12 במרץ 2023 כבש את השלושער המהיר בתולדות הליגה הצרפתית, תוך ארבע וחצי דקות בלבד, בניצחון 0-4 נגד קלרמון פוט. ב-14 ביולי 2023 חתם בר.ב. לייפציג. ב-8 ביוני 2022 ערך אופנדה את הופעת הבכורה שלו בנבחרת בלגיה, כשנכנס כמחליף בדקה ה-85 בניצחון 6-1 על נבחרת פולין במסגרת ליגת האומות 2022/2023. בתוספת הזמן של המשחק הוא הבקיע את שער הבכורה שלו בנבחרת. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. קלאב ברוז' הסופר קאפ הבלגי (1): 2018 אליפות בלגיה (1): 2019/2020 הסופר קאפ הגרמני: 2023 מדיה וקבצים בנושא לואיס אופנדה בוויקישיתוף לואיס אופנדה, באתר Transfermarkt לואיס אופנדה, באתר Soccerway לואיס אופנדה, באתר BDFutbol לואיס אופנדה, באתר WorldFootball.net לואיס אופנדה, באתר National Football Teams לואיס אופנדה, באתר FootballDatabase.eu לואיס אופנדה, באתר ESPN Loïs Openda van Vitesse is ‘een geschenk van God’ באתר de Gelderlander, ‏ 7 באוגוסט 2020 (בהולנדית) LOÏS OPENDA NIEUWE AANVALLER VITESSE (VIDEO) באתר הרשמי של ויטסה ארנהם, 21 ביולי 2020 (בהולנדית) Vitesse huurt aanvaller Openda nog een seizoen van Club Brugge באתר NU, ‏ 23 ביוני 2021 (בהולנדית) שלושער גדול לאופנדה, לאנס הביסה וצימקה את הפער מפ.ס.ז' לשתי נקודות, באתר וואלה, 14 באוקטובר 2022 אופנדה כבש את השלושער המהיר בתולדות הליגה הצרפתית, באתר ישראל היום, 12 במרץ 2023 Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
ואוט פאאס

ואוט פליקס לינה פאאס (בהולנדית: Wout Felix Lina Faes; נולד ב-3 באפריל 1998 במול שבבלגיה) הוא כדורגלן בלגי המשחק בעמדת הבלם בקבוצת לסטר סיטי מהפרמייר ליג. פאאס שיחק בקבוצות אנדרלכט, הירנפיין, אקסלסיור רוטרדם ואוסטנדה. ב-31 בינואר 2020 חתם פאאס בסטאד ריימס מליגת העל הצרפתית, והושאל בחזרה לאוסטנדה עד לתום עונת 2019/2020. ב-1 בספטמבר 2022 חתם בלסטר סיטי. פאאס זומן לראשונה לסגל נבחרת בלגיה לקראת משחקי מוקדמות מונדיאל 2022 נגד נבחרות אסטוניה וויילס ב-13 בנובמבר 2021 וב-16 בנובמבר 2021. הוא לא שיחק במשחקים אלו. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. צ'מפיונשיפ: 2023/2024 ואוט פאאס, באתר Transfermarkt ואוט פאאס, באתר Fussballdaten.de (בגרמנית) ואוט פאאס, באתר Soccerway ואוט פאאס, באתר BDFutbol ואוט פאאס, באתר WorldFootball.net ואוט פאאס, באתר National Football Teams ואוט פאאס, באתר FootballDatabase.eu ואוט פאאס, באתר ESPN Oostende ziet Wout Faes naar Reims vertrekken, maar huurt hem nog tot het einde van het seizoen באתר Het Nieuwsblad, ‏ 31 בינואר 2020 (בהולנדית) Martinez roept Dante Vanzeir en Wout Faes op voor WK-kwalificaties באתר Sporza, ‏ 5 בנובמבר 2021 (בהולנדית) Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
דייצ'י קמאדה

דייצ'י קמאדה (ביפנית: 鎌田 大地; נולד ב-5 באוגוסט 1996 באהימה שביפן) הוא כדורגלן יפני המשחק בעמדת הקשר ההתקפי בקריסטל פאלאס ובנבחרת יפן קמאדה החל את הקריירה המקצוענית שלו בסגאן טוסו מליגת העל היפנית. הוא ערך 65 הופעות ליגה במדי המועדון, בהן הבקיע 13 שערים. ב-29 ביוני 2017 חתם קמאדה על חוזה לארבע עונות באיינטרכט פרנקפורט מהבונדסליגה. ב-20 באוגוסט ערך קמאדה את הופעת הבכורה שלו בליגה, בתיקו 0-0 נגד פרייבורג במסגרת המחזור הראשון לעונת 2017/2018. בסך הכל ערך שלוש הופעות ליגה בעונה זו. ב-31 באוגוסט 2018 הושאל קמאדה למשך עונה אחת לסנט טרוידן מליגת העל הבלגית. ב-16 בספטמבר הוא ערך את הופעת הבכורה שלו במועדון, בניצחון 1–2 על גנט במסגרת המחזור השביעי לעונת 2018/2019. במשחק זה הבקיע את שער הבכורה שלו במועדון. בסך הכל ערך קמאדה 34 הופעות ליגה במהלך תקופת ההשאלה, בהן הבקיע 15 שערים. בתום תקופת ההשאלה חזר קמאדה לאיינטרכט פרנקפורט, והפך לשחקן הרכב קבוע. בשלוש העונות הראשונות לאחר חזרתו ערך 95 הופעות בבונדסליגה, בהן הבקיע 11 שערים. בעונת 2021/2022 זכה עם איינטרכט פרנקפורט בליגה האירופית. ב-4 באוגוסט 2023 חתם לשנתיים בלאציו. ב-22 במרץ 2019 ערך קמאדה את הופעת הבכורה שלו בנבחרת יפן, בהפסד 0–1 לנבחרת קולומביה במשחק ידידות. ב-10 באוקטובר הבקיע את שער הבכורה שלו בנבחרת, בניצחון 0–6 על נבחרת מונגוליה במסגרת מוקדמות מונדיאל 2022. נכלל בסגל נבחרת יפן לטורניר מונדיאל 2022. איינטרכט פרנקפורט הגביע הגרמני (1): 2017/2018 הליגה האירופית (1): 2021/2022 מדיה וקבצים בנושא דייצ'י קמאדה בוויקישיתוף דייצ'י קמאדה, ברשת החברתית אקס (טוויטר) דייצ'י קמאדה, ברשת החברתית אינסטגרם דייצ'י קמאדה, סרטונים בערוץ היוטיוב דייצ'י קמאדה, באתר Transfermarkt דייצ'י קמאדה, באתר Soccerway דייצ'י קמאדה, באתר BDFutbol דייצ'י קמאדה, באתר WorldFootball.net דייצ'י קמאדה, באתר National Football Teams דייצ'י קמאדה, באתר FootballDatabase.eu דייצ'י קמאדה, באתר ESPN Daichi Kamada erhält Vierjahres-Vertrag am Main באתר הרשמי של איינטרכט פרנקפורט, 29 ביוני 2017 (בגרמנית) Frankfurt leiht Japaner Kamada an belgischen Club aus באתר Frankfurter Rundschau, ‏ 1 בספטמבר 2018 (בגרמנית) Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
רוברט פולטון (מושל איווה)

רוברט דייוויד פולטון (באנגלית: Robert David Fulton;‏ 13 במאי 1929 – 21 בפברואר 2024) היה פוליטיקאי אמריקאי מאיווה, איש המפלגה הדמוקרטית, שכיהן כמושל איווה ה-37 במהלך 16 הימים הראשונים של שנת 1969. מ-1965 ועד אז הוא כיהן כסגן מושל המדינה. רוברט פולטון נולד בווטרלו, איווה. כאיש המפלגה הדמוקרטית הוא כיהן כחבר בית הנבחרים של איווה בשנים 1958–1960, ובשנים 1962–1964 כחבר הסנאט המדינתי. לאחר מכן הוא היה שותפו למרוץ של מושל איווה הרולד יוז, ועם בחירתו של יוז לכהונה שנייה ב-1964, הוא נבחר כסגן מושל איווה. בתפקיד זה הוא כיהן בשנים 1965–1969. לאחר מכן הוא כיהן לתקופה קצרה ב-16 הימים הראשונים של 1969 כמושל איווה, לאחר בחירתו של יוז לסנאט של ארצות הברית והצורך שלו להתפטר ממשרת המושל עקב כך. פולטון היה מושל איווה הדמוקרטי האחרון שכיהן עד לבחירתו של טום וילסאק ב-1999. ב-16 בינואר 1969 הושבע המושל הנבחר רוברט ריי. ריי ניצח בבחירות שהתקיימו בנובמבר 1968, אך על פי חוקת איווה, הוא לא יכול היה להיכנס לתפקידו כמושל אלא רק באותו יום. ב-1970 התמודד פולטון בבחירות למשרת המושל, אך הובס על ידי ריי. לאחר סיום כהונתו כמושל, שימש פולטון כחבר הוועדה הדמוקרטית הלאומית והיה נציג לוועידה הארצית של המפלגה ב-1972. רוברט פולטון נפטר במיניאפוליס ב-21 בפברואר 2024, בגיל 94. הוא נטמן בבית הקברות גרדן אוף ממוריז שבווטרלו, איווה. מדיה וקבצים בנושא רוברט פולטון בוויקישיתוף רוברט פולטון, באתר "Find a Grave" (באנגלית) רוברט פלטון, באתר אגודת המושלים הלאומית
Tech12

tech12 הוא אתר חדשות ישראלי המסקר את תחום ההיי-טק בישראל ובעולם ומופעל על ידי קבוצת קשת. האתר החל לפעול בינואר 2022. העורכת הראשית של האתר היא אילאיל בן צור. בחודשי אוגוסט וספטמבר 2021, פורסם כי בקשת מפתחים אתר אינטרנט מקצועי המיועד עבור תעשיית ההייטק, אשר יישב וימותג בנפרד מ-mako, ויעסוק רק בחדשות מתחום זה. ב-9 בינואר 2022, החל האתר לפעול. tech12 הוקם במטרה לסקר לעומק את צמיחתה של תעשיית ההייטק הישראלית, וכן את השפעתה על הכלכלה המקומית והגלובלית. תחומי הסיקור של tech12 כוללים חברות הייטק ישראליות – סטארטאפים וארגונים ותיקים; שוק ההון; קרנות הון סיכון; חידושים טכנולוגיים; וכן שוק העבודה והתמורות החלות בו. התכנים העיתונאיים העולים באתר מתמקדים בפן הטכנולוגי של עולם ההייטק הישראלי ובנקודות ההשקה שלו בזירות הגלובליות. מלבד כתבות, כולל tech12 פרשנויות, טורי דעה ופודקאסטים. מאפיין נוסף של האתר הוא צ'אט הכתבים Tech Bites, שפועל בדומה לצ'אט כתבי החדשות וצ'אט הספורט המוטמעים באתר N12, גם הוא מבית קבוצת קשת. בנוסף לאתר האינטרנט, האתר מפעיל ערוצים בלינקדאין, טוויטר, פייסבוק, אינסטגרם וטלגרם וכן מפרסם ניוזלטר. אתר האינטרנט הרשמי של Tech12 דוד ורטהיים‏, כלי התקשורת עמדו בפני קריסה מפוארת, ואז הגיעו חדי הקרן, באתר וואלה, 15 באוגוסט 2021 רפאלה גויכמן, קשת מגייסת את ההיי-טק: מקימה קרן השקעות בסטארט-אפים ואתר תואם חדש, באתר TheMarker‏, 12 בספטמבר 2021 אופיר דור, ‏לא רק טלוויזיה: קשת גייסה 65 מ' ד' ממוסדיים לקרן הון סיכון בהובלתה | בלעדי, באתר גלובס, 12 בספטמבר 2021 https://twitter.com/eranswissa/status/1480246409119031296, Twitter https://twitter.com/dverthaim/status/1480228229684375561, Twitter Keshet Media Group on LinkedIn: https://www.tech12.co.il, www.linkedin.com (באנגלית)
אגדת מארקה

אגדת מארקה (בספרדית: Marca Leyenda) הוא תואר המוענק על ידי עיתון הספורט הספרדי מארקה, לספורטאים הטובים בהיסטוריה. מאז הקמתו ב-1997, למעלה מ-80 ספורטאים זכו בו. להלן רשימת הזוכים בפרס: אתר האינטרנט הרשמי של אגדת מארקה Marca Leyenda, באתר מארקה הפרס נשלל לאחר שהודה בשימוש בחומרים אסורים. Armstrong pierde su MARCA Leyenda, באתר מארקה, ‏19 בינואר 2013
הר ברוק (אנטארקטיקה)

הר ברוק (באנגלית: Mount Brooke) הוא הר מבודד בארץ אואטס שבאנטארקטיקה. הר ברוק ממוקם 31 קילומטרים צפונית-מערבית מהר גראן. ההר מתנשא מעל ראשיהם (מוצאם) של קרחון מקאיי ושל קרחון מוסון, והשטח שסביבם. הקרחון נקרא על שם לוטננט קומנדר פ. ר. ברוק (F.R. Brooke), מהצי המלכותי, שפיקד על משלחת הסקר הניו זילנדית הצפונית (New Zealand Northern Survey Party), אשר חקרה את אנטארקטיקה בשנת 1957, מטעם המשלחת הטראנס-אנטארקטית של חבר העמים הבריטי. הר ברוק באתר הסקר הגאולוגי של ארצות הברית מידע גאוגרפי והיסטורי
הר ברוק

האם התכוונתם ל... הר ברוק (אנטארקטיקה) – הר בארץ אואטס שבאנטארקטיקה הר ברוק (אוסטרליה הדרומית) – הר במדינת אוסטרליה הדרומית שבאוסטרליה הר ברוק (יוקון) – הר בטריטוריית יוקון שבקנדה
מרקוס הולמגרן פדרסן

מרקוס הולמגרן פדרסן (בנורווגית: Marcus Holmgren Pedersen; נולד ב-16 ביולי 2000 בהמרפסט שבנורווגיה) הוא כדורגלן נורווגי המשחק בעמדת המגן הימני בקבוצת ססואולו ובנבחרת נורווגיה. פדרסן הגיע אל מחלקת הנוער של טרומסה בשנת 2016. ב-18 באפריל 2018 הוא ערך את הופעת הבכורה שלו במועדון, במסגרת הגביע הנורווגי. ב-28 באוקטובר 2018 ערך את הופעת הבכורה שלו במסגרת ליגת העל הנורווגית, בהפסד 1-0 לאוד גרינלנד. הוא ערך שלוש הופעות ליגה במדי המועדון בעונת 2018, ו-17 הופעות ליגה נוספות בעונת 2019, שהסתיימה בירידתה של טרומסה לליגה הנורווגית השנייה. ב-11 בפברואר 2020 חתם פדרסן על חוזה לשלוש עונות במולדה מליגת העל הנורווגית. ב-16 ביוני הוא ערך את הופעת הבכורה שלו במועדון, בניצחון 4-1 על אלסונד במסגרת המחזור הראשון בליגה לעונת 2020. ב-24 ביוני הבקיע את שער הבכורה שלו במועדון, בניצחון 3-2 על סטארט במסגרת הליגה. בעונתו הראשונה במועדון, בה סיימה מולדה במקום השני בליגת העל הנורווגית, ערך פדרסן 21 הופעות ליגה, בהן הבקיע שני שערים. בעונה שלאחר מכן, לפני שעזב את הקבוצה, הוסיף שבע הופעות ליגה. ב-22 ביוני 2021 חתם פדרסן על חוזה לחמש עונות בפיינורד מליגת העל ההולנדית. ב-22 ביולי הוא ערך את הופעת הבכורה שלו במועדון, בתיקו 0-0 נגד דריטה במסגרת מוקדמות עונת 2021/2022 בליגה האזורית. ב-15 באוגוסט הוא ערך את הופעת הבכורה שלו בליגה, בניצחון 4-0 על וילם II במסגרת המחזור הראשון. בעונת 2022/2023 זכה עם פיינורד באליפות הולנד. ב-1 בספטמבר 2021 ערך פדרסן את הופעת הבכורה שלו בנבחרת נורווגיה, בתיקו 1-1 נגד נבחרת הולנד במסגרת מוקדמות מונדיאל 2022. פיינורד אליפות הולנד: 2022/2023 מדיה וקבצים בנושא מרקוס הולמגרן פדרסן בוויקישיתוף מרקוס הולמגרן פדרסן, באתר Transfermarkt מרקוס הולמגרן פדרסן, באתר Soccerway מרקוס הולמגרן פדרסן, באתר National Football Teams מרקוס הולמגרן פדרסן, באתר FootballDatabase.eu HOLMGREN PEDERSEN KLAR FOR MFK! באתר הרשמי של מולדה, 11 בפברואר 2020 (בנורווגית) Feyenoord vindt in Holmgren Pedersen nieuwe rechtsback באתר הרשמי של פיינורד, 22 ביוני 2021 (בהולנדית)
לוטשארל חירטרואידה

לוּטְשַׁארֵל חִירְטְרוּאִידַה (בהולנדית: Lutsharel Geertruida; נולד ב-18 ביולי 2000 ברוטרדם שבהולנד) הוא כדורגלן הולנדי המשחק בעמדת המגן הימני בקבוצת ר.ב. לייפציג מהבונדסליגה ובנבחרת הולנד. חירטרואידה הגיע אל מחלקת הנוער של פיינורד בשנת 2021 ממחלקת הנוער של ספרטה רוטרדם. ב-25 באוקטובר 2017 ערך את הופעת הבכורה שלו בקבוצה הבוגרת של המועדון, בניצחון 1–4 על סוויפט במסגרת הסיבוב השני של הגביע ההולנדי לעונת 2017/2018. ב-23 בדצמבר 2018 הוא ערך את הופעת הבכורה שלו בליגת העל ההולנדית, בתיקו 2-2 נגד דן האג. ב-30 באוגוסט 2024 נמכר חירטרואידה מפיינורד לר.ב. לייפציג מהבונדסליגה תמורת 25 מיליון אירו, וחתם על חוזה לחמש שנים בלייפציג. חירטרואידה היה חלק מסגל נבחרת הולנד עד גיל 21 בטורניר אליפות אירופה בכדורגל עד גיל 21 בשנת 2021. הוא זומן לסגל המורחב של נבחרת קוראסאו לקראת טורניר גביע הזהב 2021, אך לא נכלל בסגל הסופי. ב-24 במרץ 2023 ערך חירטרואידה את הופעת הבכורה שלו בנבחרת הולנד, בהפסד 4-0 לנבחרת צרפת במסגרת מוקדמות יורו 2024. נכלל בסגל נבחרת הולנד לטורניר יורו 2024. פיינורד אליפות הולנד: 2022/2023 מדיה וקבצים בנושא לוטשארל חירטרואידה בוויקישיתוף לוטשארל חירטרואידה, באתר Transfermarkt לוטשארל חירטרואידה, באתר Soccerway לוטשארל חירטרואידה, באתר BDFutbol לוטשארל חירטרואידה, באתר WorldFootball.net לוטשארל חירטרואידה, באתר National Football Teams לוטשארל חירטרואידה, באתר FootballDatabase.eu 2021 Concacaf Gold Cup preliminary rosters announced באתר הרשמי של CONCACAF, ‏ 18 ביוני 2021 (באנגלית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
מרקוס סנסי

מרקוס ניקולאס סנסי ברון (בספרדית: Marcos Nicolás Senesi Barón; נולד ב-10 במאי 1997 בקונקורדיה שבארגנטינה) הוא כדורגלן ארגנטינאי המשחק בעמדת הבלם בקבוצת בורנמות' ובנבחרת ארגנטינה. סנסי גדל במחלקת הנוער של סן לורנסו מליגת העל הארגנטינאית. ב-25 בספטמבר 2016 ערך את הופעת הבכורה שלו בקבוצה הבוגרת של המועדון, בתיקו 1-1 נגד פטרונטו במסגרת הליגה. ב-16 בספטמבר 2017 הבקיע את שערו היחיד במדי המועדון, בניצחון 0–1 על ארסנאל דה סרנדי במסגרת הליגה. בסך הכל ערך סנסי 51 הופעות ליגה במדי המועדון. ב-2 בספטמבר 2019 חתם סנסי על חוזה לארבע עונות בפיינורד מליגת העל ההולנדית. ב-22 בספטמבר הוא ערך את הופעת הבכורה שלו במועדון, בתיקו 3-3 נגד אמן במסגרת הליגה לעונת 2019/2020. ב-10 בנובמבר הבקיע את שער הבכורה שלו במועדון, בניצחון 2–3 על ואלבייק במסגרת הליגה. בעונתו הראשונה במועדון ערך 16 הופעות ליגה, בהן הבקיע שער אחד. ב-8 באוגוסט 2022 חתם סנסי בבורנמות' מהפרמייר ליג. סנסי נולד בארגנטינה, ויש לו שורשים איטלקיים. הוא זומן על-ידי נבחרות איטליה וארגנטינה למשחק הפיינליסימה 2022 בין הנבחרות. לבסוף בחר לייצג את ארגנטינה וערך את הופעתו הבכורה במשחק ידידות נגד אסטוניה. מדיה וקבצים בנושא מרקוס סנסי בוויקישיתוף מרקוס סנסי, ברשת החברתית אקס (טוויטר) מרקוס סנסי, ברשת החברתית אינסטגרם מרקוס סנסי, באתר Transfermarkt מרקוס סנסי, באתר Soccerway מרקוס סנסי, באתר BDFutbol מרקוס סנסי, באתר WorldFootball.net מרקוס סנסי, באתר National Football Teams מרקוס סנסי, באתר FootballDatabase.eu מרקוס סנסי, באתר ESPN #SeneSi Marcos Senesi voor vier seizoenen naar Feyenoord באתר הרשמי של פיינורד, 2 בספטמבר 2019 (בהולנדית) Senesi staat voor dilemma na oproepen van Italië en Argentinië באתר האוהדים של פיינורד, 13 במאי 2022 (בהולנדית)
יוריט הנדריקס

יוריט פטרוס קרולינה הנדריקס (בהולנדית: Jorrit Petrus Carolina Hendrix; נולד ב-6 בפברואר 1995 בפאנינגן שבהולנד) הוא כדורגלן הולנדי המשחק בעמדת הקשר האחורי בפרויסן מינסטר מהבונדסליגה השנייה. להנדריקס הופעה אחת במדי נבחרת הולנד בכדורגל. הנדריקס החל את הקריירה המקצוענית שלו בפ.ס.וו. איינדהובן מליגת העל ההולנדית, שבה גדל במחלקת הנוער. הוא שיחק בקבוצה הבוגרת של המועדון במשך שבע עונות וחצי, שבהן ערך 238 הופעות ליגה והבקיע שמונה שערים. ב-12 בינואר 2021 חתם הנדריקס בספרטק מוסקבה מליגת העל הרוסית. ב-20 בפברואר הוא ערך את הופעת הבכורה שלו במועדון, בהפסד 0–2 לדינמו מוסקבה במסגרת עונת 2020/2021 בגביע הרוסי. ב-28 בפברואר ערך את הופעת הבכורה שלו בליגה, בהפסד 0–2 לרובין קאזאן. בחצי העונה הראשונה שלו במועדון ערך הנדריקס עשר הופעות ליגה. ב-26 בינואר 2022 הושאל הנדריקס לפיינורד מליגת העל ההולנדית עד לתום עונת 2021/2022. ב-6 בפברואר הוא ערך את הופעת הבכורה שלו במועדון, בניצחון 0–4 על ספרטה רוטרדם במסגרת הליגה. ב-13 בפברואר הבקיע את שער הבכורה שלו במועדון, בניצחון 0–2 על ואלבייק במסגרת הליגה. הנדריקס ופיינורד אף הגיעו באותה עונה לגמר הליגה האירופית 2022, בו הפסידו 1-0 לרומא. הנדריקס לא שותף בגמר זה. בקיץ 2022 חתם הנדריקס על חוזה לעונה אחת בפורטונה דיסלדורף מהבונדסליגה השנייה. בעונה זו, 2022/23, ערך הנדריקס 20 הופעות ליגה וסיים עם דיסלדורף במקום הרביעי, אך לא הצליח להעפיל עמה לבונדסליגה. בקיץ 2023 חתם הנדריקס על חוזה לעונה אחת בוסטרן סידני וונדררס מליגת העל האוסטרלית בכדורגל. הנדריקס שיחק בקבוצה זו עונה אחת וסיים עמה בתחתית הליגה. בקיץ 2024 חתם הנדריקס בפרויסן מינסטר, העולה החדשה לבונדסליגה השנייה. ב-1 בספטמבר 2016 ערך הנדריקס את הופעתו היחידה במדי נבחרת הולנד, בהפסד 1–2 לנבחרת יוון במשחק ידידות. פ.ס.וו. איינדהובן אליפות הולנד (3): 2014/2015, 2015/2016, 2017/2018 מגן יוהאן קרויף (2): 2015, 2016 מדיה וקבצים בנושא יוריט הנדריקס בוויקישיתוף יוריט הנדריקס, ברשת החברתית אינסטגרם יוריט הנדריקס, באתר Transfermarkt יוריט הנדריקס, באתר Soccerway יוריט הנדריקס, באתר WorldFootball.net יוריט הנדריקס, באתר National Football Teams יוריט הנדריקס, באתר FootballDatabase.eu PSV en Spartak Moskou akkoord over transfer Hendrix באתר 1limburg, ‏ 12 בינואר 2021 (בהולנדית) Jorrit Hendrix agrees Feyenoord loan switch באתר הרשמי של פיינורד, 26 בינואר 2022 (בהולנדית)
לואיס סיניסטרה

לואיס פרננדו סיניסטרה לוקומי (בספרדית: Luis Fernando Sinisterra Lucumí; נולד ב-17 ביוני 1999 בסנטנדר דה קיליצ'או שבקולומביה) הוא כדורגלן קולומביאני המשחק בעמדת קשר הכנף בקבוצת בורנמות' ובנבחרת קולומביה. סיניסטרה החל את הקריירה המקצוענית שלו באונסה קלדס מליגת העל הקולומביאנית. ב-8 ביולי 2018 חתם על חוזה לשלוש עונות בפיינורד מליגת העל ההולנדית. ב-7 ביולי 2022 הצטרף סיניסטרה ללידס יונייטד לאחר שחתם על חוזה לחמש שנים. שווי העסקה עמד על 21 מיליון ליש"ט. ב-13 באוגוסט 2022 ערך את הופעת הבכורה שלו בקבוצה, כשנכנס כמחליף לקראת סיום המשחק מול סאות'המפטון, שהסתיים בתוצאה 2–2. את שערו הראשון במדי לידס יונייטד הבקיע ב-24 באוגוסט, בניצחון 1–3 על ברנסלי במסגרת הסיבוב השלישי של גביע הפוטבול ליג. את שערו הראשון בפרמייר ליג הבקיע ב-30 באוגוסט, בתיקו 1-1 מול אברטון. ב-3 בספטמבר הבקיע בפעם השנייה ברציפות בליגה, ובפעם השלישית ברציפות בכל המסגרות, בהפסד לידס 2–5 לברנטפורד. ב-2 באוקטובר הורחק בכרטיס צהוב שני במשחק מול אסטון וילה, שהסתיים בתוצאה 0-0. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 באוגוסט הבקיע שער בכורה לעונה במשחק הליגה מול איפסוויץ' טאון, שהסתיים בניצחון בתוצאה 3–4. ב-2 בספטמבר 2023 הושאל לבורנמות' לעונה אחת, תמורתו עבר בהשאלה ג'יידון אנתוני ללידס. ב-17 בספטמבר ערך את הופעתו הבכורה בתיקו 0-0 נגד צ'לסי. ב-9 בפברואר 2024 חתם באופן קבוע בקבוצה. ב-15 באוקטובר 2019 ערך סיניסטרה את הופעת הבכורה שלו בנבחרת קולומביה, בהפסד 0–3 לנבחרת אלג'יריה במשחק ידידות. ב-24 בספטמבר 2022 הבקיע את שער הבכורה שלו בניצחונה של קולומביה 1–4 על גואטמלה. ב-27 בספטמבר הבקיע צמד בניצחון 2–3 על מקסיקו. מדיה וקבצים בנושא לואיס סיניסטרה בוויקישיתוף לואיס סיניסטרה, באתר Transfermarkt לואיס סיניסטרה, באתר Soccerway לואיס סיניסטרה, באתר BDFutbol לואיס סיניסטרה, באתר WorldFootball.net לואיס סיניסטרה, באתר National Football Teams לואיס סיניסטרה, באתר FootballDatabase.eu Feyenoord rondt komst Sinisterra (19) af באתר Allgemeen Dagblad, ‏ 9 ביולי 2018 (בהולנדית) Adam Pope, Leeds Utd complete signing of winger Luis Sinisterra from Feyenoord, BBC Sport. 7 July 2022 Mantej Mann, Southampton 2 Leeds United 2, BBC Sport. 13 August 2022 Leeds United 3 Barnsley 1, BBC Sport. 24 August 2022 Alistair Magowan, Leeds United 1 Everton 1, BBC Sport. 31 August 2022 Ben Miller, Brentford 5 Leeds United 2, BBC Sport. 3 September 2022 Michael Emons, Leeds United 0 Aston Villa 0, BBC Sport, 2 October 2022 Dafydd Pritchard, Leeds United 2 Cardiff City 2, BBC Sport, 6 August 2023 Ipswich Town 3 Leeds United 4, BBC Sport, 26 August 2023 Cesar Hernandez, Mexico's collapse against Colombia leaves a sour taste for Martino's side ahead of World Cup, ESPN, 28 September 2022
צ'ארלס פ. ת'אקר

צ'ארלס פטריק "צ'אק" ת'אקר (באנגלית: Charles Patrick "Chuck" Thacker;‏ 26 בפברואר 1943 – 12 ביוני 2017) היה מהנדס מחשבים אמריקאי, מחלוצי תחום תכנון המחשבים האישיים. בין השאר תכלל את הזירוקס אלטו, שהיה המחשב הראשון שהשתמש בממשק משתמש גרפי (GUI) הנשלט על ידי עכבר. ת'אקר נולד בפסדינה, קליפורניה ב-26 בפברואר 1943. הוא קיבל תואר ראשון בפיזיקה מאוניברסיטת קליפורניה בברקלי ב-1967. ב-1968 הצטרף לפרויקט ג'יני של האוניברסיטה, שבו פיתחו מערכת הפעלה מרובת-משתמשים למחשב SDS 940. ת'אקר ואחרים עזבו את הפרויקט והקימו חברה בשם Berkeley Computer Corporation. אף שהחברה לא הצליחה מסחרית, קבוצה זו הפכה בהמשך למוקד הידע הטכנולוגי במעבדת מערכות המחשב של זירוקס בפאלו אלטו (זירוקס-Parc) . ת'אקר עבד בשנות ה-70 וה-80 ב-Parc, שם הוביל את פרויקט המחשב האישי זירוקס אלטו. היה שותף לפיתוח של רשת האתרנט, ותרם לפרויקטים רבים אחרים, כולל מדפסת הלייזר הראשונה. בשנת 1983 היה ממייסדי מעבדת Systems Research Center ‏ (SRC) של חברת דיגיטל, ובשנת 1997, הצטרף למיקרוסופט מחקר כדי לסייע בהקמת מעבדה בקיימברידג', אנגליה. עם שובו לארצות הברית, ת'אקר השתתף בפיתוח הגדרות החומרה של מחשב הלוח של מיקרוסופט (Microsoft Tablet PC). ת'אקר מת מסיבוכים של סרטן הוושט ב-12 ביוני 2017 בפאלו אלטו, קליפורניה, בגיל 74. בשנת 1994 התקבל כעמית של ה-ACM. זכה בפרס טיורינג המוענק מטעם האגודה בשנת 2009 ובפרס Eckert-Mauchly בשנת 2017. בשנת 1996 זכה בפרס Distinguished Alumni Award מטעם המחלקה למדעי המחשב באוניברסיטת ברקלי. בשנת 2004 זכה בפרס דרייפר מטעם האקדמיה האמריקאית להנדסה (National Academy of Engineering) בשנת 2007 זכה במדליית ה-IEEE ע"ש ג'ון פון נוימן. בשנת 2007 התקבל כעמית במוזיאון לתולדות המחשבים. מדיה וקבצים בנושא צ'ארלס פ. ת'אקר בוויקישיתוף Chuck Thacker - 2014 Career Achievement, Microsoft, ‏2014 (ארכיון) ראיון עם צ'אק ת'אקר אל קוסו, תמליל ראיון עם ת'אקר, באתר מוזיאון היסטוריית המחשב, ‏29 באוגוסט 2007 (באנגלית) C. P. Thacker, E. M. McCreight, B. W. Lampson, R. F. Sproul, and D. R. Boggs, Alto: a personal computer, Computer Structures: Principles and Examples, in Siewiorek, Bell and Newell, Computer Structures: Principles and Examples, second edition, McGraw-Hill, New York, pp. 549-572., ‏7 באוגוסט 1979 (באנגלית) (ארכיון) Katie Hafner, Charles P. Thacker Dies at 74; Helped Design Early Personal Computer, The New York Times, ‏14 June 2017 (באנגלית) צ'ארלס פ. ת'אקר, באתר אנציקלופדיה בריטניקה (באנגלית) Charles P Thacker ACM Awards, ACM, ‏December 6, 2014 (באנגלית) Charles P. (Chuck) Thacker, ACM A.M. TURING AWARD LAUREATES, ‏2009 (באנגלית) Distinguished Alumni Awards in Computer Science, אוניברסיטת ברקלי (באנגלית) Draper Prize - Mr. Charles P. Thacker, National Academy of Engineering, ‏2004 (באנגלית) זוכי מדליית ג'ון פון נוימן, באתר IEEE (באנגלית) Charles Thacker - 2007 fellow, מוזיאון היסטוריית המחשב
מחלף ראש העין דרום

מחלף ראש העין דרום הוא מחלף שהוקם בכניסה הדרומית לראש העין ומחבר בין כביש 444 ושדרות בן-גוריון. בנוסף לכך, בסמוך למחלף יוקם נתיב תחבורה ציבורית, קירות תמך לאורך הכביש 444 ואף תעלות ניקוז. המחלף עצמו מסדיר את צומת הכניסה לראש העין ולמעשה מאחד בין שני צמתים נפרדים שהיו במקום לפני כן. עלות הקמתו מוערכת במעל 250 מיליון שקלים והוא יתפרש על פני כ־115 דונם. העבודות להקמת המחלף החלו באוגוסט 2019. באפריל 2020 הסתיימו העבודות להקמת הניצבים של גשר המחלף. ב־14 בנובמבר 2022 נפתח הגשר לתנועה. מחלף 10–444 ראש העין, מתקדמים..., סרטון בערוץ "Dudy Cohen", באתר יוטיוב (אורך: 02:27) מחלף 444/10 בראש העין, דרום מזרח, סרטון בערוץ "Dudy Cohen", באתר יוטיוב (אורך: 02:44) מתן דויטש, נלחמים בפקקים: החלו העבודות להקמת מחלף ראש העין דרום, באתר mynet‏ ראש העין, 27 באוגוסט 2019 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.